དེ་ཡང་བཞུགས་སྒར་ཀིརྟིའི་བྱེས་པ་གྲྭ་ཚང་གི་བོད་གནས་འབྲེལ་མཐུད་པས་གནས་ཚུལ་བཏང་བ་ལྟར་ན།རྔ་པ་ཀིརྟི་དགོན་པའི་གྲྭ་བ་རྩོམ་པ་པོ་ཇོ་བློ་བཟང་འཇམ་དབྱངས་སྨྱུག་མིང་ལ་བློ་མིགརང་ལོ་༢༨་ཡིན་པ་ཁོང་ལ་རྒྱ་གཞུང་གིས་ལོ་༧་དང་ཟླ་བ་༦་གི་བཙོན་འཇུག་ཁྲིམས་ཐག་བཅད་ཡོད་འདུགགནས་ཚུལ་ནང་།ཁོང་ལ་ཁྲིམས་ཐག་གཅོད་ས་དེ་རྔ་བ་རང་སྐྱོང་ཁུལ་ཝིན་ཁྲན་རྫོང་ཡིན་ཞིང་།ཕྱི་ལོ་༢༠༡༥་ཟླ་༤་ཚེས་༡༧་གྱི་མཚན་མོའི་ཆུ་ཚོད་བཅུ་གཅིག་དང་ཕྱེད་ཀ་ཙམ་ལ་རྔ་བ་རྫོང་མཁར་གྱི་སྲང་ལམ་ཞིག་ནས་ཉེན་རྟོག་པས་བཙན་ཁྲིད་ཀྱིས་བཀག་ཉར་བྱས་པ་ནས་ད་བར་ལོ་གཅིག་ལྷག་འགོར་ཡོད་ཀྱང་ཐག་གཅོད་གང་ཡང་མ་བྱས་པར་བཀག་ཉར་ཁང་གི་མནར་གཅོད་ཀྱི་རིམ་པ་དག་བརྒྱུད་དགོས་བྱུང་ཡོད་འདུག་ལ་ཁོང་ལ་ཁྲིམས་ཐག་གཅོད་སྐབས་ནག་ཉེས་ཅི་ཞིག་བགྲང་ཡོད་མེད་གསལ་པོ་ཤེས་རྟོགས་ཐུབ་མེད།